CELEX: 62019TN0884
Language: sl
Date: 2019-12-30 00:00:00
Title: Zadeva T-884/19: Tožba, vložena 30. decembra 2019 – Folschette in drugi/Komisija

24.2.2020   
            
            
               SL
            
            
               Uradni list Evropske unije
            
            
               C 61/58
            
         
      Tožba, vložena 30. decembra 2019 – Folschette in drugi/Komisija
      (Zadeva T-884/19)
      (2020/C 61/74)
      Jezik postopka: francoščina
      
         Stranke
      
      
         Tožeče stranke: Marc Folschette (Leudelange, Luksemburg), Tetyana Grygorenko (Leudelange) in Professional Business Solutions SA (Leudelange) (zastopnik: N. Bauer, odvetnik)
      
         Tožena stranka: Evropska komisija
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  tožbo v tej obliki dopusti;
               
            
                  —
               
               
                  ugotovi utemeljenost tožbe;
               
            
                  —
               
               
                  ugotovi nepogodbeno odgovornost tožene stranke;
               
            
                  —
               
               
                  toženi stranki zato naloži naslednja plačila:
                  
                              —
                           
                           
                              Marcu Folschette skupni znesek 219 210 EUR (z besedami: dvesto devetnajst tisoč dvesto deset evrov in petindevetdest centov);
                           
                        
                              —
                           
                           
                              Tetyani Grygorenko skupni znesek 75 000 EUR (z besedami: petinsedemdeset tisoč evrov);
                           
                        
                              —
                           
                           
                              delniški družbi Professional Business Solutions SA skupni znesek 500 000 EUR (z besedami: petsto tisoč evrov);
                           
                        
            
                  —
               
               
                  skupaj z zakonskimi obrestmi po stopnji, določeni z zakonom, od oprostilne sodbe, ki jo je Cour d’appel izdalo 11. januarja 2017, oziroma vsaj od te tožbe do popolnega plačila;
               
            
                  —
               
               
                  toženi stranki naloži plačilo stroškov postopka;
               
            
                  —
               
               
                  tožečim strankam pridrži vse druge pravice, tožbene razloge in tožbe.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo en sam tožbeni razlog v zvezi z dovolj resno kršitvijo pravila evropskega prava, katerega namen je podeliti pravice posameznikom. Tožeče stranke Evropskemu uradu za boj proti goljufijam (OLAF), ki je služba Evropske komisije, očitajo, da je prostovoljno in dovolj resno kršil več pravil evropskega prava, s čimer je resno in očitno kršil omejitve, ki veljajo za njegovo diskrecijsko pravico. OLAF namreč ni izpolnil svoje obveznosti spoštovanja domneve nedolžnosti in zakonske obveznosti pridobivanja obremenilnih in olajševalnih dokazov in ustavitve preiskave, kadar ne pripelje do razkritja obremenilnih dokazov. Te neizpolnitve obveznosti so neposredni razlog za nastanek gotove, neposredne in resnične škode tožečim strankam, povračilo katere zahtevajo na podlagi členov 340 in 268 PDEU.